Pärast Potterit käisime tiiru kodus, tutvustasin Reedale oma kassikarja (imede-ime, suur kass, kes külalisi üldiselt ei kannata ja neil mitte kunagi ennast puudutada ei luba, hopsas isegi  korraks Reedale sülle ja lasi tal ennast silitada!!) ning näitasin ka meie reisipilte. Siis sõitsime edasi Reeda poole, kus veetsime paar tunnikest väljas salateid (värske kraami, seene, ja praeleiva-juustu-ubade) süües ja kohvi-morssi juues ning poiss hüppas ennast nende batuudi peal oimetuks :). Reeda poeg näitas talle igasuguseid trikke ka, mida seal batuudi peal teha andis ja meie poiss oli ikka üsna leilis sellest värgist :P.